CELEX: C2004/179/29
Language: fi
Date: 2004-07-10 00:00:00
Title: Asia T-170/04: FederDOC:n — Confederazione nazionale dei Consorzi volontari per la tutela delle denominazioni di origine e delle indicazioni geografiche tipiche dei vini italiani — ym. 18.5.2004 Euroopan yhteisöjen komissiota vastaan nostama kanne

10.7.2004   
            
            
               FI
            
            
               Euroopan unionin virallinen lehti
            
            
               C 179/15
            
         FederDOC:n — Confederazione nazionale dei Consorzi volontari per la tutela delle denominazioni di origine e delle indicazioni geografiche tipiche dei vini italiani — ym. 18.5.2004 Euroopan yhteisöjen komissiota vastaan nostama kanne
   (Asia T-170/04)
   (2004/C 179/29)
   Oikeudenkäyntikieli: italia
   FederDOC — Confederazione nazionale dei Consorzi volontari per la tutela delle denominazioni di origine e delle indicazioni geografiche tipiche dei vini italiani — ym. ovat nostaneet 18.5.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajina ovat asianajajat Luciano Spagnuolo Vigorita, Paolo Tanoni ja Roberto Gandin.
   Kantajat vaativat, että ensimmäisen oikeusasteen tuomioistuin:
   
               —
            
            
               kumoaa neuvoston asetuksen (EY) N:o 1493/1999 soveltamista koskevista eräistä yksityiskohtaisista säännöistä tiettyjen viinituotteiden kuvauksen, nimityksen, tarjontamuodon ja suojauksen osalta annetun asetuksen (EY) N:o 753/2002 muuttamisesta 20 päivänä helmikuuta 2004 annetun komission asetuksen (EY) N:o 316/2004 (EUVL L 55, 24.2.2004, s. 16);
            
         
               —
            
            
               toissijaisesti kumoaa kokonaan tai osittain asetuksen N:o 316/2004 1 artiklan 3, 8a, 9a, 9b, 10 ja 18 kohdan (ja tämän seurauksena myös liitteen II);
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä oleva kanne koskee neuvoston asetuksen (EY) N:o 1493/1999 soveltamista koskevista eräistä yksityiskohtaisista säännöistä tiettyjen viinituotteiden kuvauksen, nimityksen, tarjontamuodon ja suojauksen osalta annetun asetuksen (EY) N:o 753/2002 muuttamisesta 20 päivänä helmikuuta 2004 annettua komission asetusta (EY) N:o 316/2004 (1).
   Kantajat vetoavat siihen todelliseen vaaraan, että kanteen kohteena olevan asetuksen voimaan tulemisesta voi aiheutua kolmansien maiden tuottajien hyväksi tietynlainen vapautuminen seuraavien perinteisten merkintöjen osalta, jotka erottelevat tietyt italialaiset, kaikkialla maailmassa tunnetut viinit: Amarone, Cannellino, Brunello, Est!Est!Est!, Falerno, Governo all'uso toscano, Gutturnio, Lacryma Cristi, Lambiccato, Morellino, Recioto, Sciacchetrà, Sciac-trà, Sforzato (tai Sfurzat), Torcolato, Vergine, Vino Nobile, Vin Santo (tai Vino Santo tai Vinsanto). Tämä vahingoittaisi jäsenvaltioiden viinintuottajien vaivalloisesti hankkimaa asemaa (tuottajia sitovat tiukat määrälliset ja laadulliset säännöt), ja erityisesti siitä aiheutuisi vahinkoa kuluttajien luottamukselle: kolmansien maiden tuottajien ei tarvitse noudattaa tuotantoa koskevia sääntöjä, mutta ne voivat kuitenkin saattaa yhteisön markkinoille tuotteita, joilla ei ole näille viineille ominaista laatua ja aistein havaittavia ominaisuuksia, joita kyseisten viinien sitä vastoin on noudatettava.
   Kaikilla kantajilla on kansallisten säännösten perusteella oikeus valvoa edellä mainittujen perinteisten merkintöjen käyttöä, sekä käyttää näitä merkintöjä.
   Kantajat toteavat vaatimustensa tueksi erityisesti, että komissio on ylittänyt toimivaltansa ja on antanut kanteen kohteena olevan asetuksen, ilman mitään perusteita, hankkimatta asetuksella N:o 1493/1999 perustetun viinin hallintokomitean etukäteen antamaa lausuntoa ja kuulematta etukäteen kantajia.
   Kantajat toteavat lisäksi, että kanteen kohteena olevan asetuksen eräillä säännöksillä loukataan EY:n perustamissopimukseen perustuvia tärkeitä periaatteita, joita ovat maataloutta, kilpailua, kuluttajansuojaa ja yhdenvertaisuutta koskevat periaatteet, suhteellisuusperiaate, saavutettujen oikeuksien periaate ja oikeusvarmuuden periaate. Kanteen kohteena olevassa asetuksessa rikotaan asetuksen N:o 1493/1999 täsmällisiä säännöksiä (täsmennettynä 47, 48 ja 49 artiklaa), ja se on ristiriidassa 15.4.1994 Marrakeshissa tehdyn nk. TRIPS-sopimuksen (maailmankauppajärjestön teollis- ja tekijänoikeuksia koskeva sopimus), jonka sopimuspuolena Euroopan yhteisö on, 23 artiklan 3 kohdan ja 24 artiklan 4 kohdan kanssa.
   Kantajat väittävät myös, että kanteen kohteena olevalla asetuksella rikotaan toimien perustelemista koskevaa velvollisuutta.
   
      (1)  EUVL L 55, 24.2.2004, s. 16.